

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADONAČELNIK

KLASA: 024-05/25-10/3

URBROJ: 238-10-02/25-27

Ivanić-Grad, 10. rujna 2025.

**GRADSKO VIJEĆE GRADA IVANIĆ-GRADA**

**n/r predsjednika Gradskog vijeća g. Željka Pongraca**

**PREDMET: Prijedlog Odluke** **o cijeni posebnih programa Dječjeg vrtića Ivanić Grad**

Poštovani,

Temeljem članka 55. Statuta Grada Ivanić-Grada (Službeni glasnik Grada Ivanić-Grada, broj 01/21 i 04/22), gradonačelnik Grada Ivanić-Grada utvrdio je prijedlog

**O D L U K E**

**o cijeni posebnih programa Dječjeg vrtića Ivanić Grad**

Predlaže se predsjedniku Gradskog vijeća Grada Ivanić-Grada da prethodno navedeni prijedlog po potrebi dostavi nadležnom radnom tijelu Gradskog vijeća Grada Ivanić-Grada kako bi isto dalo svoje mišljenje odnosno iznijelo određeni prijedlog.

Za izvjestiteljicu na sjednici Gradskog vijeća određuje se Marina Šiprak, pročelnica Upravnog odjela za lokalnu samoupravu, pravne poslove i društvene djelatnosti.

S poštovanjem,

GRADONAČELNIK:

Javor Bojan Leš, dr.vet.med.

Na temelju članka 48. Zakona o predškolskom odgoju i obrazovanju (Narodne novine, broj 10/97, 107/07, 94/13, 98/19, 57/22, 101/23) i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21, 04/22), Gradsko vijeće Grada Ivanić-Grada na svojoj \_\_. sjednici, održanoj dana \_\_\_\_\_\_\_\_ 2025. godine, donijelo je

**O D L U K U**

**o cijeni posebnih programa Dječjeg vrtića Ivanić Grad**

**Članak 1.**

Sudjelovanje roditelja-korisnika usluga u cijeni posebnih programa Dječjeg vrtića Ivanić Grad (u daljnjem tekstu: Dječji vrtić), utvrđuje se kako slijedi:

* za cjelodnevne posebne programe predškolskog odgoja……………..40,00 eura mjesečno;
* za kraće posebne programe predškolskog odgoja..............................20,00 eura mjesečno.

Cijena usluga iz stavka 1. ovoga članka obračunava se dodatno na redovnu cijenu redovitog 10-satnog programa Dječjeg vrtića.

Obračunsko razdoblje programa, kao i ostala međusobna prava i obveze, utvrđuju se ugovorom između roditelja-korisnika usluga i Dječjeg vrtića.

**Članak 2.**

Za roditelje-korisnike usluga Dječjeg vrtića čija djeca ne pohađaju program Dječjeg vrtića u cijelosti (djeca s posebnim potrebama i s teškoćama u razvoju), cijena usluga utvrđuje se kako slijedi:

* za boravak bez obroka……………………………………………………20,00 eura mjesečno;
* za boravak koji obuhvaća 1 obrok……………………………………….35,00 eura mjesečno;
* za boravak koji obuhvaća 2 obroka……………………………………...50,00 eura mjesečno.

**Članak 3.**

Sredstva iz članka 1. i 2. ove Odluke uplaćuju se na žiro račun Grada Ivanić-Grada.

**Članak 4.**

Danom stupanja na snagu ove Odluke prestaje važiti Odluka o cijeni posebnih programa Dječjeg vrtića Ivanić Grad (Službeni glasnik Grada Ivanić-Grada, broj 02/2019).

**Članak 5.**

Ova Odluka stupa na snagu osmoga dana od dana objave u Službenom glasniku Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: Predsjednik Gradskog vijeća:

URBROJ:

Ivanić-Grad, \_\_\_\_\_\_\_\_\_\_ 2025. Željko Pongrac, pravnik kriminalist

|  |  |
| --- | --- |
| **PREDMET:** | Prijedlog Odluke o cijeni posebnih programa Dječjeg vrtića Ivanić Grad |
| **PRAVNI TEMELJ:** | Na temelju članka 48. Zakona o predškolskom odgoju i obrazovanju (Narodne novine, broj 10/97, 107/07, 94/13, 98/19, 57/22, 101/23) i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21, 04/22) |
| **STRUČNA OBRADA:** | Upravni odjel za lokalnu samoupravu, pravne poslove i društvene djelatnosti |
| **NADLEŽNOST ZA DONOŠENJE:** | Gradsko vijeće Grada Ivanić-Grada |

**OBRAZLOŽENJE:**

**I. Pravni temelj za donošenje Odluke**

Pravni temelj za donošenje ove Odluke su odredbe članka 48. Zakona o predškolskom odgoju i obrazovanju (Narodne novine, broj 10/97, 107/07, 94/13, 98/19, 57/22, 101/23) koje propisuju kako dječji vrtić, koji je osnovala jedinica lokalne i područne (regionalne) samouprave, naplaćuje svoje usluge od roditelja – korisnika usluga, sukladno mjerilima koja utvrđuje predstavničko tijelo te jedinice, osim programa predškole koji je za roditelje besplatan i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21, 04/22) koje propisuju nadležnost Gradskog vijeća da donosi odluke i druge opće akte kojima se uređuju pitanja iz samoupravnog djelokruga Grada Ivanić-Grada.

**II. Ocjena stanja, osnovna pitanja koja se trebaju urediti i svrha koja se želi postići donošenjem Odluke**

Sukladno članku 15.a stavku 2. Zakona o predškolskom odgoju i obrazovanju (Narodne novine, broj 10/97, 107/07, 94/13, 98/19, 57/22, 101/23) dječji vrtić može, ovisno o potrebama djece i zahtjevima roditelja, izvoditi programe sukladne odredbama Državnog pedagoškog standarda predškolskog odgoja i naobrazbe.

Sukladno članku 3. stavku 2. Državnog pedagoškog standarda predškolskog odgoja i naobrazbe (Narodne novine, broj 63/08, 90/10, 57/22) posebni programi odgoja i naobrazbe djece predškolske dobi su: programi ranog učenja stranog jezika, glazbeni programi, likovni programi, dramsko-scenski programi, informatički programi, športski programi, programi ritmike i plesa, ekološki programi i programi odgoja za održivi razvoj, vjerski programi, programi zdravstvenog odgoja, programi za djecu s posebnim zdravstvenim potrebama (djeca s akutnim bolestima i potrebama, djeca s kroničnim bolestima, djeca s poremećajem tjelesne težine, endokrinološkim i drugim poremećajima), programi rada s roditeljima, preventivni programi, programi sigurnosti, interventni, kompenzacijski i rehabilitacijski programi.

Posebni programi predškolskog odgoja i naobrazbe ostvaruju se u proširenim redovitim programima koji su prilagođeni djetetovim interesima, sklonostima i sposobnostima ili u kraćim posebno prilagođenim programima primjerenim sposobnostima, potrebama i interesima djeteta, u dogovoru s roditeljima.

Predloženom Odlukom se utvrđuju cijene posebnih programa Dječjeg vrtića Ivanić Grad za roditelje-korisnike usluga u iznosu 40,00 eura mjesečno za cjelodnevne posebne programe, odnosno 20,00 eura mjesečno za kraće posebne programe predškolskog odgoja i naobrazbe.

Za roditelje-korisnike usluga čija djeca ne polaze program Dječjeg vrtića Ivanić Grad u cijelosti (djeca s posebnim potrebama i s teškoćama u razvoju), cijene usluga se utvrđuju u iznosu 20,00 eura mjesečno za boravak bez obroka, 35,00 eura mjesečno za boravak koji obuhvaća 1 obrok dnevno, odnosno 50,00 eura mjesečno za boravak koji obuhvaća 2 obroka dnevno.

Sukladno Zakonu o uvođenju eura kao službene valute u Republici Hrvatskoj (Narodne novine, broj 57/22, 88/22) euro je od 1. siječnja 2023. godine službena novčana jedinica i zakonsko sredstvo plaćanja u Republici Hrvatskoj te se cijene usluga Dječjeg vrtića Ivanić Grad iskazuju u euru.

**III. Ocjena sredstava potrebnih za provođenje Odluke**

Za provedbu ove Odluke nije potrebno osigurati dodatna sredstva u proračunu Grada Ivanić-Grada.

**IV. Obrazloženje odredbi prijedloga Odluke**

**Člankom 1.** utvrđuje se cijena posebnih programa Dječjeg vrtića Ivanić Grad za roditelje-korisnike usluga u iznosu 40,00 eura mjesečno za cjelodnevne posebne programe, odnosno 20,00 eura mjesečno za kraće posebne programe predškolskog odgoja i naobrazbe.

**Člankom 2.** utvrđuje se cijena za usluge Dječjeg vrtića Ivanić Grad za roditelje-korisnike usluga čija djeca ne polaze program dječjeg vrtića u cijelosti (djeca s posebnim potrebama i s teškoćama u razvoju) u iznosu 20,00 eura mjesečno za boravak bez obroka, 35,00 eura mjesečno za boravak koji obuhvaća 1 obrok dnevno, odnosno 50,00 eura mjesečno za boravak koji obuhvaća 2 obroka dnevno.

**Člankom 3.** utvrđuje se da se cijena za usluge Dječjeg vrtića Ivanić Grad plaća na žiro račun Grada Ivanić-Grada.

**Člankom 4.** utvrđuje se da se važeća Odluka o cijeni posebnih programa Dječjeg vrtića Ivanić Grad (Službeni glasnik Grada Ivanić-Grada, broj 02/2019) stavlja izvan snage danom stupanja na snagu ove Odluke.

**Člankom 5.** utvrđuje se obveza objave Odluke u Službenom glasniku Grada Ivanić-Grada te stupanje na snagu Odluke osmoga dana od dana objave u Službenom glasniku Grada Ivanić-Grada.